stanford-oval/wikipedia huggingface dataset:
เฮนเบน

| เฮนเบน |
| --- | --- |

Hyoscyamus niger ใน Köhler's Medicinal Plants, 1887

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Solanales
วงศ์:: Solanaceae
สกุล:: Hyoscyamus
สปีชีส์:: H.  niger
ชื่อทวินาม
Hyoscyamus niger L.

เฮนเบน ชื่อวิทยาศาสตร์:  Hyoscyamus niger เป็นพืชในวงศ์ Solanaceae พบตามที่รกร้างในยุโรป มีหลากหลายสายพันธุ์ เป็นพืชล้มลุกเเละพืชชนิดหนึ่งที่มีกลิ่นเหม็น ลำต้นหยาบเหนียว มีขน ดอกสีเหลืองอ่อน ฐานมีสีม่วงเล็กน้อย กลีบใบหุ้มดอกเเละวงกลีบดอกเป็นรูประฆัง เกสรตัวผู้มีสีม่วงเข้ม รังไข่มีลักษณะคล้ายวงรี ผลเป็นแคบซูลมีกลีบเลี้ยงคล้ายกระดาษหุ้ม มีฤทธิ์หลอนประสาท ทำให้เซื่องซึม หากรับประทานเมล็ดเข้าไปจะได้รับพิษเเละเกิดอาการต่างๆ เช่น หน้าเเดง กระวนกระวาย หัวเราะเเละร้องไห้ไม่หยุด เกิดอาการหลอน ในรายที่อาการหนักจะหลับใน สลบหรือเสียชีวิต
Hyoscyamus niger - MHNT
เมล็ดเฮนเบน
ดอกเฮนเบน
ผลเฮนเบน
ดอกเฮนเบน
แหกกฎโรงเรียนเหล็ก

แหกกฎโรงเรียนเหล็ก  (ญี่ปุ่น: ARMS間; โรมาจิ: Hatsukanezumi no Jikan) เป็นการ์ตูนญี่ปุ่นแต่งโดย Kei Toume ตีพิมพ์ในไทยโดย สยามอินเตอร์คอมิกส์
เนื้อเรื่อง

แหกกฎโรงเรียนเหล็ก เป็นเรื่องราวที่เกิดขึ้นภายในโรงเรียนแห่งหนึ่ง เหล่านักเรียนจะถูกเลี้ยงดูเพื่อเป็นบุคลากรชั้นยอดของประเทศญี่ปุ่น แต่แท้ที่จริงแล้ว เด็ก ๆ เหล่านี้ซึ่งถูกพาตัวมาตั้งแต่ยังจำความไม่ได้ (โดยการถูกพ่อแม่ขายมา) จะถูกควมคุมความทรงจำ และใช้เป็นตัวทดลองยาของบริษัทยา
อักษรคุชราต

| อักษรคุชราต  |
| --- | --- |

ชนิด:  อักษรสระประกอบ 
ช่วงยุค: ประมาณ พ.ศ. 2135 (ค.ศ. 1592) –ปัจจุบัน
ทิศทาง: ซ้ายไปขวา 
ภาษาพูด: ภาษาคุชราต ภาษาสันสกฤต ภาษากัจฉิ ภาษาอเวสตะ (ผู้อพยพโซโรอัสเตอร์)
อักษรที่เกี่ยวข้อง
ระบบแม่: อักษรโปรโต-คานาอันไนต์อักษรฟินิเชียอักษรอราเมอิกอักษรพราหมีอักษรคุปตะอักษรนาครีอักษรคุชราต
ระบบพี่น้อง: อักษรรัญชนา อักษรโมฑี
ISO 15924
ISO 15924: Gujr (320), ​Gujarati
ยูนิโคด
ยูนิโคดแฝง: Gujarati
ช่วงยูนิโคด: U+0A80–U+0AFF
 บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
| --- | --- |
: บทความนี้มีอักษรในตระกูลอักษรพราหมีปรากฏอยู่ คุณอาจเห็นสัญลักษณ์อื่นแทนตัวอักษร หรือมองเห็นสระวางผิดตำแหน่ง หากคอมพิวเตอร์ของคุณไม่สามารถแสดงผลได้อย่างถูกต้อง
อักษรคุชราต พัฒนามาจากอักษรเทวนาครี เพื่อใช้เขียนภาษาคุชราต เอกสารเก่าสุดพบเมื่อ พ.ศ. 2135 และเอกสารพิมพ์เก่าสุด พบเมื่อ พ.ศ. 2340  กระทั่งคริสต์ศตวรรษที่ 19 อักษรคุชราต ใช้ในการเขียนจดหมายและบันทึกเป็นส่วนใหญ่ ส่วนอักษรเทวนาครีใช้ในวรรณคดีและงานทางวิชาการ ใช้เขียนภาษาคุชราตและภาษากัจฉิ (Kachchi) ในประเทศอินเดีย
พยัญชนะ

| อักษรคุชราต | ถอดเป็นอักษรโรมัน | ถอดเป็นอักษรไทยตามรูป | ถอดเป็นอักษรไทยตามเสียง |
| --- | --- | --- | --- |
| ક | ka | ก | /ก/ |
| ખ | kha | ข | /ค/ |
| ગ | ga | ค | /ก/ |
| ઘ | gha | ฆ | /ค/ |
| ઙ | nga | ง | /ง/ |
| ચ | ca | จ | /จ/ |
| છ | cha | ฉ | /ช/ |
| જ | ja | ช | /จ/ |
| ઝ | jha | ฌ | /ช/ |
| ઞ | nya | ญ | /ย/ |
| ટ | tta | ฏ | /ต/ |
| ઠ | ttha | ฐ | /ท/ |
| ડ | dda | ฑ | /ด/ |
| ઢ | ddha | ฒ | /ด/ |
| ણ | nna | ณ | /น/ |
| ત | ta | ต | /ต/ |
| થ | tha | ถ | /ท/ |
| દ | da | ท | /ด/ |
| ધ | dha | ธ | /ด/ |
| ન | na | น | /น/ |
| પ | pa | ป | /ป/ |
| ફ | pha | ผ | /พ/ |
| બ | ba | พ | /บ/ |
| ભ | bha | ภ | /บ/ |
| મ | ma | ม | /ม/ |
| ય | ya | ย | /ย/ |
| ર | ra | ร | /ร/ |
| લ | la | /ล | /ล/ |
| ળ | lla | ฬ | /ล/ |
| વ | va | ว | /ว/ |
| શ | sha | ศ | /ซ/ |
| ષ | ssa | ษ | /ซ/ |
| સ | sa | ส | /ซ/ |
สระ

| สระลอย | สระจมเกาะตัว ક | ถอดเป็นอักษรโรมัน | ถอดเป็นอักษรไทย |
| --- | --- | --- | --- |
| અ | ક | a | อะ |
| આ | કા | aa | อา |
| ઇ | કિ | i | อิ |
| ઈ | કી | ii | อี |
| ઉ | કુ | u | อุ |
| ઊ | કૂ | uu | อู |
| ઍ | કૅ | candra e | แอ |
| એ | કે | e | เอ |
| ઑ | કૉ | candra o | ออ |
| ઓ | કો | o | โอ |
| ઔ | કૌ | au | เอา |
| ઋ  | કૃ | vocalic r | ฤ |
| ઐ | કૈ | ai | ไอ |
|  ? | કૄ | vocalic rr | ฤๅ |
ตัวเลข

૦ = 0, ૧ = 1, ૨ = 2, ૩  = 3, ૪ = 4, ૫ = 5, ૬ = 6, ૭ = 7, ૮ = 8, ૯ = 9
เครื่องหมายพิเศษ

ૐ = โอม
อักษรคุชราตในคอมพิวเตอร์

สำหรับผู้ใช้วินโดวส์เอ็กซ์พี (Window XP) สามารถอ่านอักษรคุชราต หรือพิมพ์ข้อความสั้นๆด้วยโปรแกรม Character Map ฟอนต์ shruti
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
คุชราต Unicode.org chart (PDF)
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+0A8x |   | ઁ | ં | ઃ |   | અ | આ | ઇ | ઈ | ઉ | ઊ | ઋ | ઌ | ઍ |   | એ |
| U+0A9x | ઐ | ઑ |   | ઓ | ઔ | ક | ખ | ગ | ઘ | ઙ | ચ | છ | જ | ઝ | ઞ | ટ |
| U+0AAx | ઠ | ડ | ઢ | ણ | ત | થ | દ | ધ | ન |   | પ | ફ | બ | ભ | મ | ય |
| U+0ABx | ર |   | લ | ળ |   | વ | શ | ષ | સ | હ |   |   | ઼ | ઽ | ા | િ |
| U+0ACx | ી | ુ | ૂ | ૃ | ૄ | ૅ |   | ે | ૈ | ૉ |   | ો | ૌ | ્ |   |   |
| U+0ADx | ૐ |   |   |   |   |   |   |   |   |   |   |   |   |   |   |   |
| U+0AEx | ૠ | ૡ | ૢ | ૣ |   |   | ૦ | ૧ | ૨ | ૩ | ૪ | ૫ | ૬ | ૭ | ૮ | ૯ |
| U+0AFx | ૰ | ૱ |   |   |   |   |   |   |   |   |   |   |   |   |   |   |
บรรณานุกรม

Cardona, George; Suthar, Babu (2003), "Gujarati",  ใน Cardona, George; Jain, Dhanesh (บ.ก.), The Indo-Aryan Languages, Routledge, ISBN 9780415772945.
Dwyer, Rachel (1995), Teach Yourself Gujarati, London: Hodder and Stoughton, คลังข้อมูลเก่าเก็บจากแหล่งเดิมเมื่อ 2008-01-02, สืบค้นเมื่อ 2011-10-23.
Masica, Colin (1991), The Indo-Aryan Languages, Cambridge: Cambridge University Press, ISBN 9780521299442.
Mistry, P.J. (2001), "Gujarati",  ใน Garry, Jane; Rubino, Carl (บ.ก.), An encyclopedia of the world's major languages, past and present, New England Publishing Associates.
Mistry, P.J. (1996), "Gujarati Writing",  ใน Daniels; Bright (บ.ก.), The World's Writing Systems, Oxford University Press.
Tisdall, W.S. (1892), A Simplified Grammar of the Gujarati Language : together with A short reading book and vocabulary.
เม่นใหญ่

| เม่นใหญ่ ช่วงเวลาที่มีชีวิตอยู่: ไมโอซีนตอนต้น - ปัจจุบัน |
| --- | --- |

เม่นใหญ่แผงคอยาว (H. brachyura)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Hystricidae
สกุล:: Hystrix Linnaeus, 1758

ชนิด
 ดูในเนื้อหา
ชื่อพ้อง
 Thecurus Lyon, 1907
เม่นใหญ่ เป็นสัตว์เลี้ยงลูกด้วยนมในสกุล Hystrix (/ฮิส-ทริก/) เป็นสัตว์ฟันแทะ จำพวกเม่น ในวงศ์เม่นโลกเก่า (Hystricidae)
จัดเป็นเม่นขนาดใหญ่ หนามยาวและแหลมแข็ง กระจายพันธุ์ในภูมิภาคเอเชียและแอฟริกา โดยเม่นสกุลนี้สามารถย้อนเผ่าพันธุ์ไปได้ไกลถึงยุคไมโอซีนในแอฟริกา
การจำแนก

สกุล Hystrix
สกุลย่อย Thecurus
Hystrix crassispinis - เม่นขนหนา
Hystrix pumila - เม่นฟิลิปปิน
Hystrix sumatrae - เม่นสุมาตรา
สกุลย่อย Acanthion
Hystrix brachyura - เม่นใหญ่, เม่นใหญ่แผงคอยาว
Hystrix javanica - เม่นซุนดา
สกุลย่อย Hystrix
Hystrix africaeaustralis - เม่นแหลม
Hystrix cristata - เม่นหงอน
Hystrix indica - เม่นอินเดีย
แหล่งข้อมูลอื่น

ข้อมูลที่เกี่ยวข้องกับ Hystrix ที่วิกิสปีชีส์
เบ็กเคอเรล

เบ็กเคอเรล (ภาษาอังกฤษ: /bɛkəˈrɛl/; สัญลักษณ์: Bq) เป็นหน่วยอนุพัทธ์เอสไอของกัมมันตภาพ หรือการแผ่กัมมันตรังสี ตามนิยามของสำนักงานชั่งตวงวัดระหว่างประเทศ  1 เบ็กเคอเรล หมายถึง กัมมันตภาพหรือการแผ่รังสีที่ได้จากการสลายนิวเคลียส 1 ตัวภายใน 1 วินาที เขียนในรูปหน่วยฐานได้เป็น s−1 หน่วยเบ็กเคอเรลตั้งชื่อตามอ็องรี แบ็กแรล นักฟิสิกส์ชาวฝรั่งเศส ผู้ได้รับรางวัลโนเบลสาขาฟิสิกส์ ในปี พ.ศ. 2446 ร่วมกับปีแยร์ กูว์รี และมารี กูว์รี ซึ่งเป็นนักฟิสิกส์ชาวฝรั่งเศสเช่นกัน
หน่วยเบ็กเคอเรลคล้ายคลึงกับหน่วยเฮิรตซ์ (ซึ่งตั้งชื่อตามไฮน์ริช แฮทซ์ นักฟิสิกส์ชาวเยอรมัน) ซึ่งเป็นหน่วยของจำนวนการหมุนหรือการสั่นในหนึ่งวินาที
การเขียนชื่อหน่วย

เนื่องจาก เบ็กเคอเรล มาจากชื่อบุคคล ระบบหน่วยระหว่างประเทศจึงกำหนดให้เขียนตัวพิมพ์ใหญ่ขึ้นต้นหากจะเขียนอย่างย่อ คือ Bq แต่หากต้องการจะเขียนเต็ม จะต้องเขียนเป็นตัวพิมพ์เล็กตลอด เพื่อให้เห็นแตกต่างจากชื่อบุคคล ในที่นี้จึงใช้ becquerel เว้นแต่มีเหตุผลความจำเป็น เช่น อยู่ต้นประโยค หรืออยู่ในเขตที่ใช้อักษรตัวพิมพ์ใหญ่ตลอด
นิยาม

1 เบ็กเคอเรล หมายถึง กัมมันตภาพหรือการแผ่รังสีที่เกิดจาก 1 นิวเคลียสสลายตัวใน 1 วินาที เขียนโดยย่อเป็น
1 Bq = 1 s−1
เหตุที่มีการกำหนดชื่อหน่วยเบ็กเคอเรลนั้น เนื่องจากหากเขียนจำนวนนิวเคลียสที่สลายตัวต่อหน่วยเวลา จะสามารถเขียนได้มากกว่าหนึ่งแบบ เช่น 1 µs−1 (หนึ่งนิวเคลียสต่อไมโครวินาที) อาจเขียนได้เป็น 106s-1 (หนึ่งล้านนิวเคลียสต่อวินาที)  ดังนั้นเพื่อความสะดวกและเป็นแบบแผน จึงกำหนดให้เลือกใช้อย่างหลังและมีชื่อหน่วยกำกับไว้
ทำนองเดียวกัน การหมุนหรือการสั่นของวัตถุจำนวน 106s-1 หรือ (หนึ่งล้านรอบต่อวินาที) อาจเขียนเป็น  µs−1  หรือ (หนึ่งรอบต่อไมโครวินาที) ก็ได้ จึงกำหนดให้ใช้หน่วยเฮิรตซ์
ระหว่างปี พ.ศ. 2496–2418 การวัดปริมาณรังสีที่ถูกดูดซับนิยมทำในหน่วยแร็ด (rad) (ระวังสับสนกับ เรเดียน) และกัมมันตภาพหรือปริมาณนิวเคลียสที่สลายตัวกำหนดให้ใช้หน่วยคูรี บางทีก็ใช้หน่วยรัทเทอร์ฟอร์ด ต่อมาเพื่อให้เป็นมาตรฐานแบบเดียว จึงได้มีการกำหนดหน่วยวัดพลังงานของการแผ่รังสี เกรย์ และกัมมันตภาพ เบ็กเคอเรล โดยกำหนดขึ้นในปี พ.ศ. 2518
คำอุปสรรค

หากจำนวนเลขมีมาก การใช้คำอุปสรรคหรือคำเติมหน้าหน่วยเพื่อย่อตัวเลขนั้นลงเป็นกำลังของสิบก็เป็นสิ่งจำเป็นและกระทำได้ เช่นเดียวกับหน่วยเอสไอทุกหน่วย
ในทางปฏิบัติ หน่วยเบ็กเคอเรลมีขนาดเล็ก ยกตัวอย่างเช่น การสลายตัวของโพแทสเซียม-40 มวล 0.0169 กรัม ในร่างกายมนุษย์ จะมีกัมมันตภาพทั้งสิ้น 4,400 นิวเคลียสต่อวินาที หรือ 4,400 เบ็กเคอเรล คาร์บอน-14 ของทั้งโลกมีประมาณ 8.5×1018 Bq หรือ 8.5 EBq (เอกซะเบ็กเคอเรล) ระเบิดนิวเคลียร์ที่ฮิโระชิมะ ประเทศญี่ปุ่น ให้กัมมันตภาพโดยประมาณทั้งสิ้น 8×1024 Bq หรือ 8 YBq (ยอตตะเบ็กเคอเรล หรือล้านล้านล้านล้านเบ็กเคอเรล) และคิดกำลังระเบิดเทียบเท่าไตรไนโตรโทลูอีน 16 kt หรือ 67 TJ
เนื่องจากการสลายตัวซึ่งเป็นเลขจำนวนมากนี้เอง หน่วยเบ็กเคอเรลจึงมีตัวพหุคูณตั้งแต่หลักพันขึ้นไป อาทิ
kBq (กิโลเบ็กเคอเรล; kilobecquerel) มีค่าเท่ากับ 103 หรือ หนึ่งพันนิวเคลียสต่อวินาที
MBq (เมกะเบ็กเคอเรล; megabecquerel) มีค่าเท่ากับ 106 หรือ หนึ่งล้านนิวเคลียสต่อวินาที
GBq (จิกะ หรือกิกะเบ็กเคอเรล; gigabecquerel) มีค่าเท่ากับ 109 หรือ หนึ่งพันล้านนิวเคลียสต่อวินาที
TBq (เทระเบ็กเคอเรล; terabecquerel) มีค่าเท่ากับ 1012 หรือ หนึ่งล้านล้านนิวเคลียสต่อวินาที
PBq (เพตะเบ็กเคอเรล;  petabecquerel) มีค่าเท่ากับ 1015 หรือ หนึ่งพันล้านล้านนิวเคลียสต่อวินาที
จะเห็นได้ว่า หากใช้หน่วยเบ็กเคอเรลแต่อย่างเดียวโดยไม่มีการใช้คำนำหน้ากำกับหรือใช้สัญกรณ์วิทยาศาสตร์ จะเป็นการลำบากอย่างมาก
ตามคำแนะนำของคณะกรรมการชั่งตวงวัดระหว่างประเทศ ครั้งที่ 15 เมื่อ พ.ศ. 2518 กำหนดให้กัมมันตภาพหนึ่งคูรี มีค่าเท่ากับ 3.7·1010 s−1 หรือ 37 Bq
หากต้องการแปลงหน่วยกัมมันตภาพจากคูรีเป็นเบ็กเคอเรล ให้ใช้ตัวแปลงดังนี้:
การคำนวณหากัมมันตภาพ

มีไอโซโทปสารกัมมันตรังสีที่มีมวลต่อโมล (หรือมวลอะตอม)  m_{a} g/mol ครึ่งชีวิต  t_{1/2} s ปริมาณ  m g จะสามารถคำนวณกัมมันตภาพได้จากสมการต่อไปนี้
A_{Bq}={\frac {m}{m_{a}}}N_{A}{\frac {\ln(2)}{t_{1/2}}}
โดยที่  N_{A}=6.022 141 79(30)×1023 mol−1 เป็นเลขอาโวกาโดร
ถ้ากำหนดให้จำนวนโมล n เท่ากับ m/ma อาจเขียนสมการข้างบนได้เป็น
A_{Bq}=nN_{A}{\frac {\ln(2)}{t_{1/2}}}
ตัวอย่างเช่น โดยเฉลี่ยโพแทสเซียมหนึ่งกรัมจะมี 40K ซึ่งเป็นไอโซโทปไม่เสถียรอยู่ 117 μg (ไอโซโทปอื่นที่เกิดตามธรรมชาติเสถียรทุกตัว) ครึ่งชีวิตของ 40K อยู่ที่ 1.277×109 years = 4.030×1016 s และมวลต่อโมลของ 40K อยู่ที่ 39.964 g/mol, จากสมการจะได้ว่า ปริมาณการแผ่รังสี หรือกัมมันตภาพของ 40K มีค่า 30 Bq.
ปริมาณอันเกี่ยวเนื่องกับการแผ่รังสี

ตารางต่อไปนี้แสดงความสัมพันธ์ระหว่างปริมาณต่าง ๆ ที่เกี่ยวกับการแผ่รังสี ทั้งที่เป็นหน่วยเอสไอและไม่เป็น
แม่แบบ:ปริมาณเกี่ยวเนื่องการแผ่รังสี
Graphic showing relationships between radioactivity and detected ionizing radiation
เฮนเรียตตาแห่งอังกฤษ

พระขนิษฐาในพระเจ้าชาลส์ที่ 1 แห่งอังกฤษ
เฮนเรียตตา แอนน์แห่งอังกฤษ (26 มิถุนายน [ตามปฎิทินเก่า: 16 มิถุนายน] – 4 กรกฎาคม ค.ศ. 1670)  เป็นพระราชธิดาพระองค์เล็กในพระเจ้าชาลส์ที่ 1 แห่งอังกฤษ กับอ็องเรียต มารีแห่งฝรั่งเศส
พระนางเสด็จลี้ภัยจากอังกฤษขณะมีพระชนม์ได้ 3 ปีไปยังราชสำนักฝรั่งเศสของพระเจ้าหลุยส์ที่ 14 ลูกพี่ลูกน้องของพระนางทางฝ่ายพระมารดา พระนางรู้จักในนาม "มินแน็ต" หลังจากที่พระนางได้อภิเษกสมรสกับเจ้าชายฟีลิป ดยุกแห่งออร์เลอ็อง พระราชอนุชาในพระเจ้าหลุยส์ที่ 14 เฮนเรียตตาถูกส่งเป็นผู้แทนไปเจรจาลับในสนธิสัญญาโดเวอร์
เบอร์มิวดา

| เบอร์มิวดา Bermuda  (อังกฤษ) |
| --- | --- |
   ธงชาติ     ตราแผ่นดิน  
คำขวัญ: "Quo Fata Ferunt"   (Latin)  "Whither the Fates Carry [Us]"
เพลงชาติ: God Save the King   เพลงประจำชาติ:Hail to Bermuda
 แสดงแผนที่มหาสมุทรแอตแลนติกเหนือแสดงแผนที่ซีกโลกตะวันตก
เมืองหลวง: แฮมิลตัน (Hamilton)
เมืองใหญ่สุด: แฮมิลตัน
ภาษาราชการ: ภาษาอังกฤษ
การปกครอง: อาณานิคมโพ้นทะเลของสหราชอาณาจักร

• ประมุข : สมเด็จพระเจ้าชาลส์ที่ 3
• ผู้ว่าราชการ : มาร์ก แอนดรูว์ เคปส์
• นายกรัฐมนตรี : อีวาร์ต บราว
 
พื้นที่
• รวม: 53.3 ตารางกิโลเมตร (20.6 ตารางไมล์) (224th)
• แหล่งน้ำ (%): 26%
ประชากร
• 2007 ประมาณ: 66,163 (205th1)
• ความหนาแน่น: 1,239 ต่อตารางกิโลเมตร (3,209.0 ต่อตารางไมล์) (8th)
จีดีพี (อำนาจซื้อ) : 2005 (ประมาณ)
• รวม: $4.857 billion (165th)
• ต่อหัว: $76,403 (1st)
สกุลเงิน: Bermuda dollar (BMD) (BMD)
เขตเวลา: UTC−04:00 (Atlantic)
• ฤดูร้อน (เวลาออมแสง): UTC−03:00
รูปแบบวันที่: วว/ดด/ปปปป
ขับรถด้าน: ซ้ายมือ
รหัสโทรศัพท์: 1 441
โดเมนบนสุด: .bm
 Rank based on 2005 figures. On par with US dollar. According to CIA World Factbook. 
เบอร์มิวดา เป็นดินแดนโพ้นทะเลของสหราชอาณาจักรในมหาสมุทรแอตแลนติก ตั้งอยู่นอกชายฝั่งตะวันออกของสหรัฐอเมริกา ห่างจากรัฐนอร์ทแคโรไลนา​ไปทางตะวันออก 580 ไมล์ และอยู่ห่างจากรัฐโนวาสโกเชียของประเทศแคนาดา​ไปทางใต้ 1,093 ไมล์ เบอร์มิวดาเป็นดินแดนโพ้นทะเลที่เก่าแก่ที่สุดของสหราชอาณาจักร ที่ยังคงเหลืออยู่ โดยมีชาวอังกฤษมาตั้งรกรากก่อนการรวมตัวเป็นสหราชอาณาจักรถึงสองศตวรรษ โดยค้นพบครั้งแรกเมื่อ พ.ศ. 2152 (ค.ศ. 1609)
การเมืองการปกครอง > บริหาร

เอกราช
ดินแดนปกครองของอังกฤษที่ปกครองตนเองตามระบอบประชาธิปไตยภายใต้รัฐธรรมนูญ
การเมืองการปกครอง > ตุลาการ

ในส่วนของฝ่ายตุลาการ อำนาจในการพิจารณาไต่สวน อยู่ภายใต้อำนาจของศาลสูงสุดแคริบเบียนตะวันออก ("en:Eastern Caribbean Supreme Court")
มีศาลฎีกาอยู่ในตำแหน่งสูงสุด การยื่นอุทธรณ์นั้นผ่านการพิจารณาจากศาลอุทธรณ์ ส่วนการยื่นฎีกาจะยื่นให้คณะกรรมการฝ่ายตุลาการแห่งองคมนตรีแห่งสหราชอาณาจักร (Privy Council) เป็นผู้พิจารณา
ประชากรศาสตร์ > ศาสนา

ประชากรส่วนใหญ่นับถือศาสนาคริสต์นิกายโปรเตสแตนต์
ประชากรศาสตร์ > ภาษา

ภาษาทางการประจำหมู่เกาะคือภาษาอังกฤษ
วัฒนธรรม > วันหยุด

| Date | Holiday |  |
| --- | --- | --- |
| 1 มกราคม | วันขึ้นปีใหม่ |  |
| Friday immediately preceding Easter Sunday | วันขอบคุณพระเจ้า | Bermudians fly home-made kites to celebrate Easter |
| 24 พฤษภาคม | Bermuda Day | Originally celebrated Queen Victoria's birthday as Empire Day; later changed to "Bermuda Day" to provide an official opportunity to celebrate the islands' heritage and culture.  |
| Second Monday in June | National Heroes' Day |  |
| Thursday before the First Monday in August | Emancipation Day | First day of Cup match. BEACHFEST Emancipation Celebration. |
| Friday before the First Monday in August | Somers' Day | Second day of Cup match |
| First Monday in September | Labour Day |  |
| 11 พฤศจิกายน | Remembrance Day |  |
| 25 ธันวาคม | วันคริสต์มาส |  |
| 26 ธันวาคม | วันเปิดกล่องของขวัญ |  |
วัฒนธรรม > กีฬา

บทความหลัก: เบอร์มิวดาในโอลิมปิก
ดูเพิ่ม

สามเหลี่ยมเบอร์มิวดา
หมู่เกาะลีเวิร์ด
หมู่เกาะเวอร์จิน
ทะเลแคริบเบียน
แหล่งข้อมูลอื่น

| ด ค กดินแดนห่างไกลของประเทศในทวีปยุโรป |
| --- | --- |
ดินแดนภายใต้อำนาจอธิปไตยของชาติในยุโรป แต่ตั้งอยู่ใกล้กับหรือตั้งอยู่บนทวีปอื่นที่ไม่ใช่ยุโรป
เดนมาร์ก: กรีนแลนด์
เนเธอร์แลนด์: กือราเซา  ·  แคริบเบียนเนเธอร์แลนด์ (ซาบา · ซินต์เอิสตาซียึส · โบแนเรอ)  ·  ซินต์มาร์เติน  ·  อารูบา
นอร์เวย์: ควีนมอดแลนด์  ·  เกาะบูเว  ·  เกาะปีเตอร์ที่ 1
โปรตุเกส: มาเดรา  ·  อะโซร์ส
ฝรั่งเศส:  กัวเดอลุป  ·  เกาะกลีแปร์ตอน  ·  แซ็งปีแยร์และมีเกอลง  ·  แซ็ง-บาร์เตเลมี  ·  แซ็ง-มาร์แต็ง  ·  นิวแคลิโดเนีย  ·  เฟรนช์เกียนา  ·  เฟรนช์เซาเทิร์นและแอนตาร์กติกแลนดส์ (เกาะแซ็ง-ปอล · เกาะอัมสเตอร์ดัม · หมู่เกาะกระจายในมหาสมุทรอินเดีย · หมู่เกาะแกร์เกแลน · หมู่เกาะครอแซ · อาเดลีแลนด์)  ·  เฟรนช์พอลินีเชีย  ·  มายอต  ·  มาร์ตีนิก  ·  เรอูว์นียง  ·   วอลิสและฟูตูนา 
สเปน: กานาเรียส  · เซวตา  ·  ปลาซัสเดโซเบรานิอา (เปญญอนเดเบเลซเดลาโกเมรา · เปญญอนเดอาลูเซมัส · หมู่เกาะชาฟารินัส)  ·  เมลียา
สหราชอาณาจักร:  เกาะเซาท์จอร์เจียและหมู่เกาะเซาท์แซนด์วิช  ·  เซนต์เฮเลนา อัสเซนชัน และตริสตันดากูนยา  ·  บริติชอินเดียนโอเชียนเทร์ริทอรี  ·  บริติชแอนตาร์กติกเทร์ริทอรี  ·  เบอร์มิวดา  ·  มอนต์เซอร์รัต  ·  หมู่เกาะเคย์แมน  ·  หมู่เกาะเติกส์และหมู่เกาะเคคอส  ·  หมู่เกาะบริติชเวอร์จิน  ·  หมู่เกาะพิตแคร์น  ·  หมู่เกาะฟอล์กแลนด์  ·  แองกวิลลา 
อิตาลี: เกาะปันเตลเลรีอา  ·   หมู่เกาะเปลาเจ (เกาะลัมปีโอเน • เกาะลัมเปดูซา • เกาะลีโนซา)
เบรล เอ็มโบโล

| 0 | 1 | 2 | 3 |
| --- | --- | --- | --- |
 เอ็มโบโลกับชัลเคอ 04 ใน ค.ศ. 2018
ข้อมูลส่วนตัว
ชื่อเต็ม:  เบรล ดอนัลด์ เอ็มโบโล
วันเกิด:   (1997-02-14) 14 กุมภาพันธ์ ค.ศ. 1997 (27 ปี)
สถานที่เกิด:  ยาอุนเด ประเทศแคเมอรูน
ส่วนสูง:  1.87 เมตร (6 ฟุต 2 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  อาแอ็ส มอนาโก
หมายเลข:  36
สโมสรเยาวชน
2006–2008:  นอร์ดสเติร์น
2008–2010:  โอลด์บอยส์
2010–2014:  บาเซิล
สโมสรอาชีพ*
| ปี |  ทีม |  ลงเล่น |  (ประตู) |
| 2014–2016 |  บาเซิล |  61 |  (21) |
| 2016–2019 |  ชัลเคอ 04 |  48 |  (10) |
| 2019–2022 |  โบรุสซีอาเมินเชินกลัทบัค |  88 |  (22) |
| 2022– |  อาแอ็ส มอนาโก |  15 |  (7) |
ทีมชาติ‡
| 2012–2013 |  สวิตเซอร์แลนด์ รุ่นอายุไม่เกิน 16 ปี |  4 |  (1) |
| 2014–2015 |  สวิตเซอร์แลนด์ รุ่นอายุไม่เกิน 20 ปี |  3 |  (0) |
| 2014–2015 |  สวิตเซอร์แลนด์ รุ่นอายุไม่เกิน 21 ปี |  4 |  (0) |
| 2015– |  สวิตเซอร์แลนด์ |  58 |  (11) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 14 พฤษภาคม ค.ศ. 2022 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 29 มีนาคม ค.ศ. 2022
เบรล ดอนัลด์ เอ็มโบโล (เกิดวันที่ 14 กุมภาพันธ์ ค.ศ. 1997) เป็นนักฟุตบอลอาชีพที่เล่นให้กับกองหน้าให้กับอาแอ็ส มอนาโกในฝรั่งเศส และทีมชาติสวิตเซอร์แลนด์
เขาลงเล่นระดับทีมชาตินัดแรกให้กับบาเซิลในเดือนมีนาคม ค.ศ. 2014 และชนะเลิศสวิสซูเปอร์ลีกสามฤดูกาลติดต่อกัน ก่อนที่เขาจะย้ายไปชัลเคอด้วยค่าตัว 20 ล้านยูโร ช่วงที่เขาเล่นอยู่ในบุนเดิสลีกา เคยได้รับบาดเจ็บที่ข้อเท้าจนแทบไม่ได้ลงเล่นเกือบปี
เอ็มโบโลลงเล่นให้กับทีมชาติครั้งแรกในเดือนมีนาคม ค.ศ. 2015 และเป็นตัวแทนของสวิตเซอร์แลนด์ในการแข่งขันฟุตบอลชิงแชมป์แห่งชาติยุโรป 2016 และฟุตบอลโลก 2018
เกียรติประวัติ

บาเซิล
สวิสซูเปอร์ลีก: 2013–14, 2014–15, 2015–16
U16 Swiss Champion: 2011–12, 2012–13
รางวัลส่วนตัว
ผู้เล่นดาวรุ่งแห่งปีของบาเซิล: 2013
นักฟุตบอลสวิสแห่งปี: 2015
แหล่งข้อมูลอื่น

Profile season 2015/16 on the Swiss Football League homepage เก็บถาวร 2016-04-11 ที่ เวย์แบ็กแมชชีน
Profile at FC Basel (ในภาษาเยอรมัน)
Profile at uefa.com
Breel Embolo Profile at Topforward
แบคทีเรียที่ตรึงไนโตรเจนได้

แหนแดง
เซลล์ของ Azotobacter
แบคทีเรียที่ตรึงไนโตรเจนได้ (Nitrogen fixing bacteria หรือ Diazotroph) เป็นแบคทีเรียหรืออาร์เคียที่ใช้ก๊าซไนโตรเจนเป็นแหล่งไนโตรเจนได้ โดยเปลี่ยนก๊าซไนโตรเจนให้กลายเป็นแอมโมเนีย
ชนิดของแบคทีเรียที่ตรึงไนโตรเจนได้ > แบคทีเรียที่อยู่ร่วมกับสิ่งมีชีวิตอื่น

ตัวอย่างแบคทีเรียในกลุ่มนี้ เช่นไรโซเบียมที่เกิดปมกับพืชตระกูลถั่ว แฟรงเคียที่เกิดปมกับพืชชนิดอื่น และอนาบีนาที่อยู่กับแหนแดง เป็นต้น
ไรโซเบียม -- เป็นแบคทีเรียที่อยู่ร่วมกับพืชตระกูลถั่ว ออกซิเจนจะถูกจับโดยเลกฮีโมโกลบินในปมราก และปล่อยออกมาในอัตราที่ไม่เป็นอันตรายต่อไนโตรจีเนส
แฟรงเคีย -- จัดเป็น 'actinorhizal' แอตติโนมัยซีทกลุ่มนี้เข้าสู่รากและทำให้เกิดปม โดยปมจะมีก้อนนูนจำนวนมาก แต่ละก้อนจะมีโครงสร้างคล้ายรากแขนง แฟรงเคียอยู่ในเนื้อเยื่อชั้นคอร์เท็กซ์ของปมซึ่งเป็นบริเวณที่ตรึงไนโตรเจน Actinorhizal plants and Frankias also produce hemoglobins,แต่บทบาทของแบคทีเรียนี้เป็นที่เข้าใจน้อยกว่าไรโซเบียม แม้ว่าในช่วงแรก พืชที่แบคทีเรียกลุ่มนี้อาศัยอยู่ดูจะไม่เกี่ยวข้องกัน (ได้แก่ชนิดต่อไปนี้ alder, สนทะเลและสนประดิพัทธ์, California lilac, bog myrtle, bitterbrush, Dryas), แต่จากการศึกษาความเกี่ยวข้องทางพันธุกรรมของพืชมีดอกแสดงให้เห็นว่าสปีชีส์เหล่านี้มีความสัมพันธ์ทางพันธุกรรมใกล้ชิดกับพืชตระกูลถั่ว แสดงให้เห็นว่ายีนโบราณ(ก่อนจะแยกเป็นพืชเมล็ดเปลือยและพืชมีดอก) ซึ่งไม่ได้ใช้ในพืชส่วนใหญ่ถูกนำกลับมาใช้ใหม่ในพืชเหล่านี้
ไซยาโนแบคทีเรีย -- มีไซยาโนแบคทีเรียที่อยู่ร่วมกับสิ่งมีชีวิตอื่น บางชนิดอยู่กับรา เป็น ไลเคน บางชนิดอยู่กับ  ลิเวอร์เวิร์ต บางชนิดอยู่กับ เฟินและบางชนิดอยู่กับปรง จะไม่เกิดปม โดยพืชเหล่านี้ส่วนใหญ่ไม่มีราก เฮเทอโรซิสต์จะนำออซิเจนออกไป การอยู่ร่วมกับเฟินที่สำคัญทางการเกษตรคือ แหนแดง ที่มี Anabaena ซึ่งเป็นแหล่งไนโตรเจนสำคัญในนาข้าว
แบคทีเรียที่อยู่กับสัตว์—พบแบคทีเรียกลุ่มนี้ในลำไส้ของสัตว์หลายชนิด แม้จะมีแอมโมเนียเพียงพอที่จะกดการตรึงไนโตรเจนได้  ปลวกที่กินอาหารที่มีไนโตรเจนต่ำจะยอมให้เกิดการตรึงไนโตรเจนได้แต่ไม่มากนัก   Shipworm เป็นเพียงสปีชีส์เดียวที่ได้รับประโยชน์จากแบคทีเรียในลำไส้ในการตรึงออกซิเจน
ชนิดของแบคทีเรียที่ตรึงไนโตรเจนได้ > แบคทีเรียที่อยู่เป็นอิสระ

แบคทีเรียกลุ่มนี้เป็นกลุ่มที่อาศัยอยู่อย่างเป็นอิสระในดินหรือสิ่งแวดล้อมอื่นๆ  สามารถตรึงไนโตรเจนจากอากาศได้โดยไม่ต้องอาศัยคาร์โบไฮเดรตหรือแหล่งพลังงานจากพืช จุลินทรีย์พวกนี้อาศัยแหล่งพลังงานจากอินทรียวัตถุที่อยู่ในดิน ดังนั้นกิจกรรมของจุลินทรีย์พวกนี้จึงไม่ต้องการภาวะอยู่ร่วมกับพืช (non-symbiotic) ได้แก่  Azotobacter  ซึ่งเป็นแบคทีเรียที่เจริญได้ดีในสภาพที่มีอากาศถ่ายเทดีและ Clostridium ซึ่งเป็นแบคทีเรียที่เจริญได้ดีในสภาพอับอากาศ (anaerobic bacteria)
แบคทีเรียที่ไม่ใช้ออกซิเจนซึ่งไม่สามารถทนออกซิเจนได้ถ้าไม่ตรึงไนโตรเจน อาศัยในบริเวณที่มีออกซิเจนต่ำ ตัวอย่างเช่น Clostridium หรือแบคทีเรียรีดิวซ์ซัลเฟตในดินตะกอนที่สะอาด เช่น  Desulfovibrio)และเมทาโนเจนที่ตรึงไนโตรเคนในลำไส้สัตว์
แบคทีเรียกึ่งไร้ออกซิเจน ซึ่งเจริญในที่ที่มีหรือไม่มีออกซิเจนก็ได้ แต่จะตรึงไนโตรเจนเมื่อมีออกซิเจน  ตัวอย่างเช่น Klebsiella pneumoniae, Bacillus polymyxa, Bacillus macerans, และ Escherichia intermedia.
แบคทีเรียที่ใช้ออกซิเจน ซึ่งเอนไซม์ไนโตรจีเนสอาจถูกทำลายด้วยออกซิเจนได้ เช่น   Azotobacter vinelandii มีอัตราการหายใจสูง และมีสารป้องกันการทำลายของออกซิเจน
แบคทีเรียที่สร้างออกซิเจนเป็นผลพลอยได้จากการสังเคราะห์ด้วยแสง บางชนิดสามารถตรึงไนโตรเจนได้ ตัวอย่างเช่น Anabaena cylindrica และ Nostoc communeซึ่งสร้างเฮเทอโรซิสต์บางชนิดไม่มีเฮเทอโรซิสต์ซึ่งจะตรึงออกซิเจนได้เมื่อมีแสงน้อยหรือออกซิเจนต่ำ เช่นPlectonema
แบคทีเรียที่ไม่สร้างออกซิเจนเป็นผลพลอยได้จากการสังเคราะห์ด้วยแสง ซึ่งไม่เกิดน้ำระหว่างการสังเคราะห์ด้วยแสง จะสร้างไนโตรจีเนสในสภาวะที่มีไนโตรเจนจำกัด โดยการสร้งเอนไซม์นี้จะถูกยับยั้งเมื่อมีแอมโมเนียสูง  ตัวอย่างเช่น Rhodobacter sphaeroides, Rhodopseudomonas palustris, Rhodobacter capsulatus.
แหล่งข้อมูลอื่น

Azotobacter
Rhizobia
Frankia & Actinorhizal Plants เก็บถาวร 2018-08-06 ที่ เวย์แบ็กแมชชีน
เฮปตาซีน

| --- | --- |


ชื่อ
IUPAC name heptacene
เลขทะเบียน
เลขทะเบียน CAS: 258-38-8
3D model (JSmol): รูปภาพแบบโต้ตอบ
เคมสไปเดอร์: 4574185
ผับเคม CID: 5460712
CompTox Dashboard (EPA): DTXSID50420113 
 InChI InChI=1S/C30H18/c1-2-6-20-10-24-14-28-18-30-16-26-12-22-8-4-3-7-21(22)11-25(26)15-29(30)17-27(28)13-23(24)9-19(20)5-1/h1-18H 
 SMILES c6c3cc2cc1ccccc1cc2cc3cc7cc5cc4ccccc4cc5cc67 
คุณสมบัติ
สูตรเคมี: C30H18
มวลโมเลกุล: 378.474 g·mol−1  
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
เฮปตาซีน (Heptacene) เป็นโพลีไซคลิกอะโรมาติกไฮโดรคาร์บอน ที่มีวงอะซีนเชื่อต่อกัน 7 วง  สารตัวนี้เป็นสารที่นักเคมีพยายามศึกษามานาน เพราะศักยภาพที่น่าสนใจทางด้านอิเล็กทรอนิกส์ สามารถสังเคราะห์ได้ใน พ.ศ. 2549 แต่ยังแยกไม่ได้
heptacene synthesis
ขั้นตอนสุดท้ายคือ photochemical decarbonylization ด้วย 1,2-dione bridge ให้ออกมาในรูปคาร์บอนมอนอกไซด์ ในสารละลาย เฮปตาซีนไม่เกิดขึ้นเพราะไม่คงตัวมาก เนื่องจากทำปฏิกิริยากับ DA diene และทำปฏิกิริยากับออกซิเจนได้เร็ว  เมื่อละลาย dione ใน PMMA ก่อน จะศึกษาเกี่ยวกับเฮปตาซีนได้ด้วย  spectroscopy
7,16-Bis(tris(trimethylsilyl)silylethynyl)heptacene สังเคราะห์ขึ้นได้ใน พ.ศ. 2548 สารประกอบนี้มีความคงตัวในสถานะของแข็งเป็นเวลาหนึ่งสัปดาห์ แต่จะสลายตัวเมื่อสัมผัสกับอากาศ  การสังเคระห์เริ่มจากแอนทราควิโนน และ naphthalene-2,3-dicarboxaldehyde เฮปตาซีนที่มีความคงตัวมากกว่าได้มีรายงานโดยการทำให้คงตัวด้วยการเพิ่มp-(t-butyl)thiophenyl และด้วยหมู่ฟีนิลหรือ triisopropylsilylethynyl
เอเอฟซีแชมเปียนส์ลีก 2020 นัดชิงชนะเลิศ

เอเอฟซีแชมเปียนส์ลีก 2020 นัดชิงชนะเลิศ จะเป็นนัดชิงชนะเลิศของ เอเอฟซีแชมเปียนส์ลีก 2020, ครั้งที่ 39 ของทัวร์นาเมนต์ฟุตบอลสโมสรเอเชียระดับสูงสุดจัดขึ้นโดย สมาพันธ์ฟุตบอลเอเชีย (เอเอฟซี), และเป็นครั้งที่ 18 ภายใต้ชื่อรายการปัจจุบัน เอเอฟซีแชมเปียนส์ลีก.
รอบชิงชนะเลิศจะเป็นการแข่งขันแบบนัดเดียวระหว่าง เพร์สโพลีส จาก อิหร่าน และหนึ่งทีมที่จะรอกำหนด. ภายใต้รูปแบบเดิมและกำหนดการเดิม, รอบชิงชนะเลิศจะถูกแข่งขันในรูปแบบเหย้าและเยือน, กับเลกแรกจะลงเล่นในวันที่ 22 พฤศจิกายน พ.ศ. 2563 และเลกที่สองจะลงเล่นในวันที่ 28 พฤศจิกายน พ.ศ. 2563. อย่างไรก็ตาม, เนื่องจาก การระบาดทั่วโควิด-19, ทัวร์นาเมนต์จะถูกระงับระหว่างเดือนมีนาคมและกันยายน พ.ศ. 2563, และเมื่อรีสตาร์ท, แมตช์ทั้งหมดถูกย้ายไปสถานที่เป็นกลางใน ประเทศกาตาร์, และรอบชิงชนะเลิศจะลงเล่นที่ อัล จานูบ สเตเดียม ใน อัล วาคราห์ เมื่อวันที่ 19 ธันวาคม พ.ศ. 2563.
ทีมที่ชนะเลิศของเอเอฟซีแชมเปียนส์ลีกจะได้สิทธิ์สำหรับ ฟุตบอลชิงแชมป์สโมสรโลก 2020 ใน ประเทศกาตาร์.